Zeilau var på et tidspunkt udstationeret på [[Fyn]], hvor han boede i [[Vindinge]]. Han stillede op i [[Faaborgkredsen]] som kandidat til [[Folketinget]] ved [[Folketingsvalg 1869|valget]] [[22. september]] [[1869]] som udfordrer til [[Michael Pedersen (politiker)|Michael Pedersen]]. Pedersen blev slået og Zeilau vandt, men valgdeltagelsen havde været yderst ringe – kun 27,7 pct. – hvorfor man ikke regnede med, at Zeilau havde chancer for vedblivende at holde kredsen overfor Michael Pedersen, når denne igen fik vælgerne samlet. Det holdt stik: Allerede ved næste [[Folketingsvalg 1872|valg]] [[20. september]] [[1872]] mødte 48,3 pct af vælgerne på grund af nye politiske begivenheder, og Zeilau måtte se sig slået af veteranen Pedersen, der generobrede mandatet. Senere blev Zeilau udstationeret i [[Nyborg]].
Litteratur Videnskab